CELEX: 32017D1841
Language: fi
Date: 2017-10-10 00:00:00
Title: Komission täytäntöönpanopäätös (EU) 2017/1841, annettu 10 päivänä lokakuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 muuttamisesta (tiedoksiannettu numerolla C(2017) 6886) (ETA:n kannalta merkityksellinen teksti. )

11.10.2017   
            
            
               FI
            
            
               Euroopan unionin virallinen lehti
            
            
               L 261/26
            
         KOMISSION TÄYTÄNTÖÖNPANOPÄÄTÖS (EU) 2017/1841,
   annettu 10 päivänä lokakuuta 2017,
   korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 muuttamisesta
   
      
         (tiedoksiannettu numerolla C(2017) 6886)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
   ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
   sekä katsoo seuraavaa:
   
               (1)
            
            
               Komission täytäntöönpanopäätös (EU) 2017/247 (3), sellaisena kuin se on viimeksi muutettuna komission täytäntöönpanopäätöksellä (EU) 2017/1593 (4), annettiin sen jälkeen, kun useissa jäsenvaltioissa, jäljempänä ’asianomaiset jäsenvaltiot’, oli ilmennyt korkeapatogeenisen lintuinfluenssan H5-alatyypin taudinpurkauksia ja asianomaisten jäsenvaltioiden toimivaltainen viranomainen oli muodostanut suoja- ja valvontavyöhykkeet neuvoston direktiivin 2005/94/EY (5) 16 artiklan 1 kohdan mukaisesti.
            
         
               (2)
            
            
               Täytäntöönpanopäätöksessä (EU) 2017/247 säädetään, että asianomaisten jäsenvaltioiden toimivaltaisten viranomaisten direktiivin 2005/94/EY mukaisesti muodostamat suoja- ja valvontavyöhykkeet käsittävät vähintään kyseisen täytäntöönpanopäätöksen liitteessä luetellut suoja- ja valvontavyöhykkeet.
            
         
               (3)
            
            
               Täytäntöönpanopäätöksessä (EU) 2017/247 säädetään myös, että suoja- ja valvontavyöhykkeillä sovellettavat toimenpiteet, joista säädetään direktiivin 2005/94/EY 29 artiklan 1 kohdassa ja 31 artiklassa, pidetään voimassa vähintään kyseisen täytäntöönpanopäätöksen liitteessä vahvistettuihin näitä vyöhykkeitä koskeviin päivämääriin asti.
            
         
               (4)
            
            
               Asianomainen jäsenvaltio voi korkeapatogeeniseen lintuinfluenssaan liittyvän epidemiologisen tilanteen mukaan muodostaa muita rajoitusvyöhykkeitä suoja- ja valvontavyöhykkeiden ympärille tai viereen direktiivin 2005/94/EY 16 artiklan 4 kohdan mukaisesti.
            
         
               (5)
            
            
               Asianomaisten jäsenvaltioiden olisi taudintorjuntatoimien vahvistamiseksi muodostettava muita rajoitusvyöhykkeitä alueellaan, jolla epidemiologisen selvityksen mukaan vallitsee vakava taudin leviämisriski, ottaen huomioon direktiivin 2005/94/EY 16 artiklan 3 kohdassa vahvistetut perusteet, joihin kuuluvat muun muassa maantieteellinen sijainti, tilojen sijainti ja läheisyys sekä siipikarjan arvioitu lukumäärä, lintujen siirto- ja kauppatavat sekä suoja- ja valvontavyöhykkeellä taudintorjuntaan käytettävissä oleva kalusto ja henkilöstö.
            
         
               (6)
            
            
               Lisäksi kyseisen direktiivin 32 artiklan mukaan toimivaltainen viranomainen voi määrätä, että kaikkia tai osaa suoja- ja valvontavyöhykkeillä sovellettavista toimenpiteistä on sovellettava muilla rajoitusvyöhykkeillä.
            
         
               (7)
            
            
               Selkeyden vuoksi ja jotta jäsenvaltiot, kolmannet maat ja sidosryhmät voitaisiin pitää ajan tasalla epidemiologisen tilanteen kehittymisestä unionissa, muiden rajoitusvyöhykkeiden olisi myös kuuluttava täytäntöönpanoasetuksen (EU) 2017/247 soveltamisalaan ja ne olisi lueteltava sen liitteessä. Liitteessä olisi vahvistettava päivämäärä suojatoimenpiteiden soveltamisen voimassapitämiselle muilla rajoitusvyöhykkeillä ottaen huomioon korkeapatogeenisen lintuinfluenssan epidemiologinen tilanne unionissa.
            
         
               (8)
            
            
               Asianomaisten jäsenvaltioiden olisi kiellettävä elävän siipikarjan, untuvikkojen ja siitosmunien lähetysten lähettäminen muihin jäsenvaltioihin niiltä alueilta, jotka on lueteltu muina rajoitusvyöhykkeinä täytäntöönpanopäätöksen (EU) 2017/247 liitteessä, paitsi jos asianomaiset jäsenvaltiot antavat luvan tällaisten lähetysten lähettämiselle tietyin edellytyksin.
            
         
               (9)
            
            
               Täytäntöönpanopäätöksessä (EU) 2017/247, sellaisena kuin se on muutettuna komission täytäntöönpanopäätöksellä (EU) 2017/696 (6), säädetään edellytyksistä, joiden mukaisesti toimivaltainen viranomainen voi antaa luvan untuvikkojen lähetysten lähettämiseen liitteessä luetelluilta suoja- ja valvontavyöhykkeiltä ottaen huomioon, että tämän hyödykkeen osalta korkeapatogeenisen lintuinfluenssan leviämisriski on hyvin pieni. Samanlaisia edellytyksiä olisi myös sovellettava untuvikkojen lähettämiseen toisiin jäsenvaltioihin asianomaisesta jäsenvaltiosta muilta rajoitusvyöhykkeiltä sellaisina kuin ne on lueteltu täytäntöönpanopäätöksen (EU) 2017/247 liitteessä.
            
         
               (10)
            
            
               Lisäksi asianomaisten jäsenvaltioiden olisi sallittava siitosmunien lähettäminen muilta rajoitusvyöhykkeiltä, koska ne eivät todennäköisesti siirrä korkeapatogeenista lintuinfluenssaa muuhun siipikarjaan, erityisesti koska niiden alusta on desinfioitava ennen niiden lähettämistä muihin jäsenvaltioihin ja lähettävän ja vastaanottavan hautomon on noudatettava neuvoston direktiivin 2009/158/EY (7) liitteessä II vahvistettuja hygieniamääräyksiä.
            
         
               (11)
            
            
               Täytäntöönpanopäätöstä (EU) 2017/247 olisi sen vuoksi muutettava niiden edellytysten vahvistamiseksi, joiden mukaisesti lähettäjäjäsenvaltio voi sallia untuvikkojen ja siitosmunien lähetyksen muilta rajoitusvyöhykkeiltä muihin jäsenvaltioihin.
            
         
               (12)
            
            
               Täytäntöönpanopäätöksen (EU) 2017/247 liitettä olisi muutettava, jotta siihen voidaan sisällyttää uusi C osa, jossa luetellaan asianomaisen jäsenvaltion direktiivin 2005/94/EY mukaisesti muodostamat muut rajoitusvyöhykkeet sekä muilla rajoitusvyöhykkeillä sovellettavien rajoitusten kesto.
            
         
               (13)
            
            
               Täytäntöönpanopäätöstä (EU) 2017/247 muutettiin komission täytäntöönpanopäätöksellä (EU) 2017/977 (8) sen soveltamisen jatkamiseksi 31 päivään joulukuuta 2017.
            
         
               (14)
            
            
               Koska riski kyseisen taudin kausiluonteisesta esiintymisestä unionissa kasvaa, mainitun täytäntöönpanopäätöksen liitteessä luetelluilla alueilla sovellettavien toimenpiteiden soveltamista voitaisiin jatkaa kyseisen päivämäärän jälkeen, jos unionissa ilmenee uusia taudinpurkauksia. Sen vuoksi on asianmukaista pidentää täytäntöönpanopäätöksen (EU) 2017/247 soveltamisaikaa 31 päivään toukokuuta 2018.
            
         
               (15)
            
            
               Sen vuoksi täytäntöönpanopäätöstä (EU) 2017/247 olisi muutettava.
            
         
               (16)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan täytäntöönpanopäätös (EU) 2017/247 seuraavasti:
   
               1)
            
            
               Korvataan 1 artiklan toinen kohta seuraavilla kohdilla:
               ”Tällä päätöksellä myös vahvistetaan unionin tasolla muut rajoitusvyöhykkeet, jotka asianomaisten jäsenvaltioiden on muodostettava direktiivin 2005/94/EY 16 artiklan 4 mukaisesti sen jälkeen, kun on todettu korkeapatogeenisen lintuinfluenssan taudinpurkaus tai taudinpurkauksia, sekä kyseisillä muilla rajoitusvyöhykkeillä sovellettavien toimenpiteiden kesto.
               Tässä päätöksessä vahvistetaan säännöt, jotka koskevat elävän siipikarjan, untuvikkojen ja siitosmunien lähetysten lähettämistä asianomaisista jäsenvaltioista.”;
            
         
               2)
            
            
               Poistetaan 3 a artiklan 3 kohta;
            
         
               3)
            
            
               Lisätään 3 a artiklan jälkeen 3 b, 3 c ja 3 d artikla seuraavasti:
               ”3 b artikla
               Asianomaisten jäsenvaltioiden on varmistettava, että
               
                           a)
                        
                        
                           niiden toimivaltaisten viranomaisten direktiivin 2005/94/EY 16 artiklan 4 kohdan mukaisesti muodostamat muut rajoitusvyöhykkeet käsittävät vähintään tämän päätöksen liitteessä olevassa C osassa luetellut muut rajoitusvyöhykkeet;
                        
                     
                           b)
                        
                        
                           muilla rajoitusvyöhykkeillä sovellettavat toimenpiteet, joista säädetään direktiivin 2005/94/EY 32 artiklassa, pidetään voimassa vähintään tämän päätöksen liitteessä olevassa C osassa vahvistettuihin muita rajoitusvyöhykkeitä koskeviin päivämääriin asti.
                        
                     3 c artikla
               1.   Asianomaisten jäsenvaltioiden on kiellettävä elävän siipikarjan, untuvikkojen ja siitosmunien lähettäminen liitteessä olevassa C osassa luetelluilta muilta rajoitusvyöhykkeiltä muihin jäsenvaltioihin paitsi, jos asianomaisen jäsenvaltion toimivaltainen viranomainen antaa luvan seuraavin edellytyksin seuraavien hyödykkeiden lähetysten suoraan kuljettamiseen:
               
                           a)
                        
                        
                           untuvikot, jotka täyttävät 3 a artiklan 1 kohdan a ja b alakohdan edellytykset;
                        
                     
                           b)
                        
                        
                           siitosmunat, jotka täyttävät seuraavat edellytykset:
                           
                                       i)
                                    
                                    
                                       ne ovat peräisin siipikarjasta, joka on pidetty liitteessä olevassa A ja B osassa lueteltujen suoja- ja valvontavyöhykkeiden ulkopuolella sijaitsevissa hyväksytyissä laitoksissa;
                                    
                                 
                                       ii)
                                    
                                    
                                       siipikarjan kliinisestä tarkastuksesta hyväksyttyjen laitosten kaikissa tuotantoyksiköissä on 72 tunnin aikana ennen lähetyksen lähettämistä saatu suotuisa tulos;
                                    
                                 
                                       iii)
                                    
                                    
                                       siitosmunat sekä niiden pakkaukset on ennen lähettämistä desinfioitu virkaeläinlääkärin ohjeita noudattaen.
                                    
                                 
                     2.   Edellä 1 kohdassa tarkoitettujen untuvikkojen ja siitosmunien lähetysten kuljettaminen on suoritettava viipymättä tilanteen mukaan ajoneuvoissa, säiliöissä ja laatikoissa, jotka on puhdistettu ja desinfioitu virkaeläinlääkärin ohjeita noudattaen.
               3 d artikla
               Asianomaisen jäsenvaltion on varmistettava, että 3 a ja 3 c artiklassa tarkoitettujen muihin jäsenvaltioihin lähetettävien untuvikkojen lähetysten mukana olevissa direktiivin 2009/158/EY 20 artiklassa säädetyissä ja kyseisen direktiivin liitteessä IV vahvistetuissa eläinlääkärintodistuksissa on seuraava maininta:
               
                  ”Lähetys täyttää komission täytäntöönpanopäätöksen (EU) 2017/247 mukaiset eläinten terveyttä koskevat edellytykset.””
               
            
         
               4)
            
            
               Korvataan 5 artiklassa päivämäärä ”31 päivään joulukuuta 2017” päivämäärällä ”31 päivään toukokuuta 2018”.
            
         
               5)
            
            
               Muutetaan täytäntöönpanopäätöksen (EU) 2017/247 liite tämän päätöksen liitteen mukaisesti.
            
         2 artikla
   Tämä päätös on osoitettu kaikille jäsenvaltioille.
   
      Tehty Brysselissä 10 päivänä lokakuuta 2017.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 395, 30.12.1989, s. 13.
   
      (2)  EYVL L 224, 18.8.1990, s. 29.
   
      (3)  Komission täytäntöönpanopäätös (EU) 2017/247, annettu 9 päivänä helmikuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä (EUVL L 36, 11.2.2017, s. 62).
   
      (4)  Komission täytäntöönpanopäätös (EU) 2017/1593, annettu 20 päivänä syyskuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 243, 21.9.2017, s. 14).
   
      (5)  Neuvoston direktiivi 2005/94/EY, annettu 20 päivänä joulukuuta 2005, yhteisön toimenpiteistä lintuinfluenssan torjumiseksi ja direktiivin 92/40/ETY kumoamisesta (EUVL L 10, 14.1.2006, s. 16).
   
      (6)  Komission täytäntöönpanopäätös (EU) 2017/696, annettu 11 päivänä huhtikuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 muuttamisesta (EUVL L 101, 13.4.2017, s. 80).
   
      (7)  Neuvoston direktiivi 2009/158/EY, annettu 30 päivänä marraskuuta 2009, eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista (EUVL L 343, 22.12.2009, s. 74).
   
      (8)  Komission täytäntöönpanopäätös (EU) 2017/977, annettu 8 päivänä kesäkuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 muuttamisesta (EUVL L 146, 9.6.2017, s. 155).
   
      LIITE
      Lisätään täytäntöönpanopäätöksen (EU) 2017/247 liitteessä olevan B osan jälkeen C osa seuraavasti:
      
         ”C OSA
         
            Jäsenvaltio:
         
         3 b artiklassa tarkoitetut muut rajoitusvyöhykkeet asianomaisissa jäsenvaltioissa:
         
                     Jäsenvaltio: Alue kattaa:
                  
                  
                     Päivämäärä, johon asti toimenpiteet ovat voimassa 3 b artiklan mukaisesti.
                  
               
                      
                  
                  
                     
                        xx.xx.201x”